**ΑΝΑΡΤΗΤΕΑ ΣΤΗ ΔΙΑΥΓΕΙΑ**

 **Λιβαδειά 25/11/2020**

 **Αριθ. Πρωτ. : 23370**

**ΑΠΟΣΠΑΣΜΑ**

# Από το πρακτικό της αριθμ. 37ης /2020ΤΑΚΤΙΚΗΣ με ΤΗΛΕΔΙΑΣΚΕΨΗ της Οικονομικής Επιτροπής Δήμου Λεβαδέων

**Αριθμός απόφασης : 298**

 **Εισήγηση στο Δημοτικό Συμβούλιο περί καθορισμού Τελών**  **και Δικαιωμάτων Άρδευσης**

  **Δήμου Λεβαδέων, για το οικονομικό έτος 2021.**

Στη Λιβαδειά σήμερα 23η Νοεμβρίου 2020 ημέρα Δευτέρα , ώρα 14.00 συνήλθε σε συνεδρίαση η Οικονομική Επιτροπή του Δήμου Λεβαδέων **, η οποία λόγω των κατεπειγόντων μέτρων που έχουν ληφθεί για την αποφυγή της διάδοσης του κορωνοϊού COVID-19 πραγματοποιήθηκε**  **με τηλεδιάσκεψη** ,βάσει των διατάξεων του άρθρου 77 του Ν. 4555/2018 όπως τροποποιήθηκε από το άρθρο 184 του ν.4635/2019 και μετά από την αρ.πρωτ. 22944/18-11-2020 έγγραφη πρόσκληση του Προέδρου της (Δημάρχου Λεβαδέων)

 Αφού διαπιστώθηκε ότι υπάρχει νόμιμη απαρτία, επειδή σε σύνολο 9 μελών ήταν παρόντα οκτώ (8) εκ των οποίων ένα (1) αναπληρωματικό ήτοι:

 **ΠΑΡΟΝΤΕΣ ΑΠΟΝΤΕΣ**

1.Ταγκαλέγκας Ιωάννης – Πρόεδρος 1 Καπλάνης Κωνσταντίνος

2. Καλογρηάς Αθανάσιος 2.Παπαϊωάννου Λουκάς

3. Δήμου Ιωάννης

4. Καράβα Χρυσοβαλάντου - Βασιλική Αν και είχαν νόμιμα προσκληθεί

 5. Μερτζάνης Κωνσταντίνος

6.Τόλιας Δημήτριος (αναπλ/κό μέλος)

7. Μπράλιος Νικόλαος (απών στο 10ο ΘΗΔ. σε ένδειξη διαμαρτυρίας)

8. Καραμάνης Δημήτριος

 Ο Πρόεδρος της Οικονομικής Επιτροπής κ. Ταγκαλέγκας Ιωάννης - Δήμαρχος Λεβαδέων κήρυξε την έναρξη της συνεδρίασης.

………………………………………………………………………………………………………..

Ο κ.Μπράλιος Νικόλαος δήλωσε την δυσαρέσκειά του σχετικά με την διαδικασία συζήτησης επι των τελών και δήλωσε ότι δεν συμμετέχει στην συζήτηση αλλά καταψηφίζει την πρόταση του Π.Ο.Υ προς την Οικονομική Επιτροπή και πρότεινε την μείωση των τελών άρδευσης .

 Εισηγούμενος το 10ο θέμα της ημερήσιας διάταξης (2ο θέμα της υπ αριθμ.22944/18-11-2020 πρόσκλησης) έθεσε υπόψη των μελών το με αριθμ. πρωτ. 22863/17-11-2020 έγγραφο – εισήγηση του Προϊσταμένου των Οικονομικών Υπηρεσιών του Δήμου Λεβαδέων στο οποίο αναφέρονται :

*Εχοντας υπόψη:*

*1) Την παράγραφο 1 του άρθρου 19 του ΒΔ της 24/9-20/10/1958 προβλέπεται η δυνατότητα των δήμων, να επιβάλουν με απόφαση του δημοτικού συμβουλίου τέλη ή δικαιώματα σε βάρος όσων κάνουν χρήση δημοτικών κτημάτων, έργων ή υπηρεσιών.*

*Η διάταξη της παρ. 1 του άρθρου 19 του ΒΔ της 24/9-20/10/1958 έχει γενικό χαρακτήρα, εφαρμόζεται δηλαδή σε κάθε περίπτωση κατά την οποία δεν υφίσταται ειδική ρύθμιση για συγκεκριμένο είδος χρήσης δημοτικού κτήματος, έργου ή υπηρεσίας.*

*Όπως τονίζεται στην εγκύκλιο 139531/452/01-12-1962 του Υπουργείου Εσωτερικών, η έννοια του όρου «ποιούμενοι χρήσιν» του έργου (ή του κτήματος ή της υπηρεσίας) είναι ευρεία και περιλαμβάνει «πάντα εκ του έργου ωφελούμενον ή εξυπηρετούμενον είτε δι’ αμέσου χρήσεως του έργου, είτε λόγω της δι’ αυτού παρεχομένης συγκεκριμένης ωφελείας ή εξυπηρετήσεως ειδικωτέρας ή γενικωτέρας, κατ’ άτομα ή κατά κατηγορίας ατόμων ή κατά περιοχάς».*

*Στο άρθρο 75 του ΔΚΚ (Ν. 3463/06) ορίζεται, ότι στις αρμοδιότητες των δήμων ανήκουν μεταξύ άλλων η κατασκευή, συντήρηση και λειτουργία υδρευτικών, αρδευτικών, αντιπλημμυρικών και αποχετευτικών συστημάτων καθώς και ο έλεγχος της τήρησης των διατάξεων που αφορούν στην ύδρευση, στην άρδευση και την αποχέτευση.*

*Οι όροι για τη χρήση και τη λειτουργία των συστημάτων ύδρευσης, άρδευσης και αποχέτευσης καθορίζονται με κανονιστικές αποφάσεις του δημοτικού συμβουλίου, οι οποίες εκδίδονται κατά τις διατάξεις του άρθρου 79 του Ν. 3463/06.*

*2) Την παρ. 1 περ. ζ του άρθρου 72 του Ν. 3852/10 σύμφωνα με την οποία η οικονομική επιτροπή εισηγείται προς το δημοτικό συμβούλιο την επιβολή τελών, δικαιωμάτων και εισφορών*

*3) Την παρ. 3 του άρθρου 65 του Ν. 3852/10 σύμφωνα με την οποία το δημοτικό συμβούλιο ορίζει τους φόρους, τα τέλη, τα δικαιώματα και τις εισφορές. Οι υπόχρεοι στην καταβολή τους και κάθε άλλη αναγκαία λεπτομέρεια ορίζονται με την ίδια απόφαση του δημοτικού συμβουλίου. Τα δημοτικά συμβούλια είναι υποχρεωμένα κατά την λήψη των σχετικών κανονιστικών αποφάσεων περί επιβολής ανταποδοτικών τελών, να θεσπίζουν τέτοιους κανόνες, κριτήρια και συντελεστές, ώστε τα επιβαλλόμενα τέλη να είναι αντικειμενικά, δίκαια και ανάλογα της παρεχόμενης υπηρεσίας και της ωφελιμότητας σε κάθε κατηγορία υπόχρεων. Θα πρέπει να τηρείται η θεμελιώδης αρχή της ανταποδοτικότητας και κατά συνέπεια η αύξηση των τελών πρέπει να είναι ανάλογη με την αύξηση του κόστους των παρεχόμενων υπηρεσιών. Η μη ικανοποίηση των ανωτέρω κριτηρίων, που επιτάσσεται από την φύση των τελών ανταποδοτικού χαρακτήρα, αποστερεί τις αποφάσεις επιβολής τους από το στοιχείο της νομιμότητας (ΥΠΕΣΔΔΑ 1/2077/14-1-2005)*

*4)* ***Σύμφωνα με το άρθρο 11 του Ν.4623/19:***

***"Ο κατά την παράγραφο 3 του άρθρου 65 του ν. 3852/2010 ορισμός φόρων, τελών, δικαιωμάτων και εισφορών πραγματοποιείται σύμφωνα με το σχέδιο της οικονομικής επιτροπής και τις τυχόν εναλλακτικές προτάσεις που συντάσσονται και κατατίθενται από τους επικεφαλής των παρατάξεων. Οι τυχόν εναλλακτικές προτάσεις συνοδεύονται από εισήγηση της οικονομικής υπηρεσίας.*** *Κατά τη σύνταξη των προτάσεων από τις ενδιαφερόμενες παρατάξεις, οι αρμόδιες υπηρεσίες του δήμου παρέχουν κάθε σχετικό στοιχείο. Ως εγκεκριμένη θεωρείται η πρόταση που συγκεντρώνει την απόλυτη πλειοψηφία των παρόντων μελών του δημοτικού συμβουλίου. Αν καμία πρόταση δεν συγκεντρώσει την απόλυτη πλειοψηφία των παρόντων μελών του συμβουλίου, η ψηφοφορία επαναλαμβάνεται μεταξύ των δύο πρώτων σε ψήφους προτάσεων και θεωρείται εγκεκριμένη η πρόταση που λαμβάνει τις περισσότερες ψήφους επί των παρόντων."*

 *5) Το άρθρο 66 του Β.Δ. 24/9-20/10/1958, οι διατάξεις του οποίου ως ειδικές δεν καταργήθηκαν από τις μεταγενέστερες του Δημοτικού Κώδικα και η δημοσίευση των κανονιστικών αποφάσεων για την επιβολή φόρων, τελών, δικαιωμάτων και εισφορών δημοσιεύονται σύμφωνα με τις διατάξεις του άρθρου αυτού*

*6) Τις οδηγίες της* ***ΚΥΑ 46735/2020 (ΦΕΚ 3170/1-8-2020 , τεύχος Β΄)****, σχετικά με την κατάρτιση του προυπολογισμού οικονομικού έτους 2021, καθώς και την 248/2020 (ΑΔΑ: ΨΗ5ΤΩΛΗ-ΦΝ6) απόφαση της Οικονομικής Επιτροπής Δήμου Λεβαδέων, περί σύνταξης σχεδίου προυπολογισμού του Δήμου Λεβαδέων, οικονομικού έτους 2021*

 *7) Σύμφωνα με την* ***Κ.Υ.Α. 46735/2020 (ΦΕΚ 3170/1-8-2020 , τεύχος Β΄)*** *, σχετικά με την κατάρτιση του προϋπολογισμού , οικονομικού έτους 2021 «Οι εγγραφές στο σκέλος των δαπανών που αφορούν σε ανταποδοτικές υπηρεσίες (όπως υπηρεσία ύδρευσης, υπηρεσία καθαριότητας και φωτισμού) για τον Π/Υ 2021 θα πρέπει να γίνονται με γνώμονα το κόστος παροχής της υπηρεσίας σε συνδυασμό με το ύψος των εσόδων που αναμένεται να εισπραχθούν εντός του έτους 2020. Σε περίπτωση που τα εισπραττόμενα έσοδα του έτους 2020 εκτιμάται ότι δεν θα καλύψουν τη δαπάνη της ανταποδοτικής υπηρεσίας του έτους 2020, τότε το ποσό που δεν καλύπτεται θα πρέπει να συνυπολογιστεί στην απόφαση καθορισμού του ύψους των τελών για το έτος 2021, επιφέροντας αύξηση αυτών. Αντίστοιχα, θα πρέπει να συνυπολογίζεται τυχόν υπερκάλυψη της δαπάνης από τα εισπραττόμενα έσοδα. Στο πλαίσιο αυτό, στην απόφαση επιβολής των τελών υποχρεωτικά αναγράφονται τα σχετικά στοιχεία εσόδων και εξόδων που προκύπτουν από:*

*- την εκτέλεση του Π/Υ του έτους 2019.*

*- την εκτέλεση της περιόδου από την αρχή του έτους 2020 και μέχρι το μήνα κατάρτισης του σχεδίου του Π/Υ 2021.*

*- την εκτέλεση του Π/Υ 2019 για την ίδια, ως άνω περίοδο (δηλ. εάν το σχέδιο Π/Υ 2021 καταρτίζεται Σεπτέμβριο 2020, τα στοιχεία Ιαν-Αυγούστου 2019 και 2020).*

*- την εκτίμηση εισπράξεων και δαπανών για το σύνολο του έτους 2020, η οποία υπολογίζεται με βάση τη χρονική πορεία εκτέλεσης του Π/Υ του έτους 2019.*

*Για τον προσδιορισμό του ύψους των συντελεστών επιβολής των ανταποδοτικών τελών λαμβάνεται υπόψη ότι τα έσοδα πρέπει να:*

*α) καλύπτουν το σύνολο των δαπανών των αντίστοιχων υπηρεσιών ώστε να μην δημιουργούνται ελλείμματα στις υπηρεσίες αυτές, συνυπολογίζοντας παράλληλα τυχόν διαφορές που προκύπτουν από την ανεπαρκή κάλυψη της δαπάνης, σύμφωνα με τα ανωτέρω στοιχεία.*

*β) μην υπερβαίνουν το ύψος των δαπανών που απαιτούνται για την παροχή των ανταποδοτικών υπηρεσιών, άλλως υποκρύπτεται φορολογία, κατά παράβαση της αρχής της ανταποδοτικότητας.*

*γ) καλύπτουν αποκλειστικά και μόνο τις δαπάνες των αντίστοιχων υπηρεσιών και δεν μπορούν να εξυπηρετήσουν άλλες δαπάνες του δήμου. Σε περίπτωση που έχει ληφθεί απόφαση αύξησης των τελών και δικαιωμάτων της κατηγορίας 03 «ΕΣΟΔΑ ΑΠΟ ΑΝΤΑΠΟΔΟΤΙΚΑ ΤΕΛΗ ΚΑΙ ΔΙΚΑΙΩΜΑΤΑ», παρέχεται η δυνατότητα υπέρβασης του ανώτατου ορίου συνολικών εσόδων, που καθορίζεται για την ΟΜΑΔΑ ΕΣΟΔΩΝ Ι., σύμφωνα με τα ανωτέρω. Το ποσό της υπέρβασης προκύπτει από το γινόμενο του επιπλέον ποσού που αναμένεται να βεβαιωθεί για κάθε έσοδο διακριτά (με βάση την απόφαση αύξησης τελών, δικαιωμάτων κ.λπ.) επί του ποσοστού είσπραξης που είχε το εν λόγω έσοδο σε σχέση με τα βεβαιωθέντα του, κατά την προηγούμενη κλεισμένη διαχειριστική χρήση, από το έτος που αφορά ο προς κατάρτιση προϋπολογισμός.*

*Κατά τον έλεγχο που διενεργείται, από την αρμόδια για την εποπτεία Αρχή του δήμου, ως προς την ισοσκέλιση των ανταποδοτικών τελών στον προϋπολογισμό αυτού, στο σκέλος των εσόδων λαμβάνεται υπόψη μεταξύ άλλων (συμπεριλαμβανομένου του σχετικού χρηματικού υπολοίπου) η προσδοκία εισπράξεων από οφειλές ανταποδοτικών τελών παρελθόντων οικονομικών ετών (δηλ. 32-85) και τα έσοδα από παλαιές οφειλές, που βεβαιώνονται το τρέχον έτος (ΚΑΕ 21). Διευκρινίζεται ότι, για τον υπολογισμό των επισφαλειών στην είσπραξη οφειλών από ανταποδοτικά τέλη, θα χρησιμοποιηθεί αναλογικά ο τύπος που ορίζεται στην παρούσα κοινή υπουργική απόφαση για τον υπολογισμό του συνόλου των επισφαλειών (ΚΑΕ 85).*

*Αντίστοιχα, στο σκέλος των δαπανών, για την ισοσκέλιση λαμβάνονται υπόψη μεταξύ άλλων και οι δαπάνες παρελθόντων οικονομικών ετών, που δεν πληρώθηκαν (ΚΑΕ 81).*

*8) Στον παρακάτω Πίνακα 1 απεικονίζονται οι εισπράξεις και πληρωμές από τέλη άρδευσης μέχρι 31/8/2020 και 31/8/2019, οι συνολικές εισπράξεις-πληρωμές του 2019, η εκτίμηση των εισπράξεων-πληρωμών μέχρι 31-12-2020 καθώς και οι προβλέψεις του προυπολογισμού για το 2021*

***Πίνακας 1. Εισπράξεις – πληρωμές από τέλη άρδευσης 2019-2020 και πρόβλεψη 2021***

|  |  |  |
| --- | --- | --- |
| ***K.A.*** | ***Περιγραφή Εσόδων*** | ***Εσοδα (Εισπράξεις)*** |
| ***31/12/2019***  | ***31/8/2019***  | ***31/8/2020***  | ***Εκτίμηση 31/12/2020*** | ***Προυπ/σμός 2021*** |
| *0331* | *Δικαιώματα χρήσεως αρδευτικού δικτύου* | *122.287,51* |  |  | *122.500,00* | *122.500,00* |
| *2113* | *Τέλη και δικαιώματα άρδευσης Π.Ο.Ε.* | *279,36* | *279,36* |  |  |  |
| *3213* | *Τέλη και δικαιώματα άρδευσης- Εισπρακτέα υπόλοιπα* | *182.053,30* | *151.641,08* | *140.860,77* | *176.000,00* | *578.704,38* |
|  | ***Σύνολο Εσόδων*** | ***304.620,17*** | ***151.920,44*** | ***140.860,77*** | ***298.500,00*** | ***701.204,38*** |
|  | ***Σύνολο Εσόδων μείον 85*** | ***304.620,17*** | ***151.920,44*** | ***140.860,77*** | ***298.500,00*** | ***304.553,30*** |

|  |  |  |
| --- | --- | --- |
| ***K.A.*** | ***Περιγραφή Εξόδων*** | ***Εξοδα (Πληρωμές)*** |
| ***31/12/2019***  | ***31/8/2019***  | ***31/8/2020***  | ***Εκτίμηση 31/12/2020*** | ***Προυπ/σμός 2021*** |
| *25/60* | *Αμοιβές προσωπικού* | *28.008,33* | *20.129,37* | *19.641,09* | *26.593,23* | *28.030,00* |
| *25/61* | *Αμοιβές αιρετών και τρίτων* |  |  |  | *10.000,00* |  |
| *25/6211* | *Δαπάνες για ηλεκτρικό ρεύμα* | *282.755,00* | *134.531,00* | *136.476,00* | *250.000,00* | *241.523,30* |
| *20/62* | *Παροχές τρίτων* | *19.164,20* | *16.120,00* | *9.468,64* | *14.996,56* | *15.000,00* |
| *25/66* | *Προμήθεις αναλωσίμων* | *16.869,95* |  | *13.919,62* | *17.873,98* | *20.000,00* |
| *25/71* | *Προμήθειες παγίων* |  |  |  | *15.000,00* |  |
| *25/81* | *Υποχρεώσεις Π.Ο.Ε* | *763,00* | *763,00* | *49,00* | *49,00* |  |
| *25/85* | *Προβλέψεις μη είσπραξης* |  |  |  |  | *396.651,08* |
|  | ***Σύνολο εξόδων*** | ***347.560,48*** | ***171.543,37*** | ***179.554,35*** | ***334.512,77*** | ***701.204,38*** |
|  | ***Σύνολο Εξόδων μείον 85*** | ***347.560,48*** | ***171.543,37*** | ***179.554,35*** | ***334.512,77*** | ***304.553,30*** |
| *25/71* | ***(Σύν) +*** *Προμήθειες παγίων (Χρηματοδότηση ΚΑΠ επενδύσεων 2018)* |  |  |  |  | *9.900,00* |
|  | ***Σύνολο Π/Υ Εξόδων Υπ. Αρδευσης (μείον 85)*** | ***347.560,48*** | ***171.543,37*** | ***179.554,35*** | ***334.512,77*** | ***314.453,30*** |

*Διαπιστώνεται ότι η εκτίμηση των συνολικών εισπράξεων της υπηρεσίας Αρδευσης την 31/12/2020 ανέρχεται στα 298.500 ευρώ και η εκτίμηση των συνολικών πληρωμών στα 334.512,77 ευρώ. Η διαφορά των 36.012,77 ευρώ (298.500 εισπράξεις – 334.512,77 πληρωμές) θα πρέπει να συνυπολογιστεί στην απόφαση καθορισμού του ύψους των τελών για το έτος 2021, επιφέροντας αύξηση αυτών.(Βλέπε Κ.Υ.Α. 46735/2020 (ΦΕΚ 3170/1-8-2020 , τεύχος Β΄ στην παρ. 7 παραπάνω)*

*9) Το σχέδιο προυπολογισμού για το 2021, που συντάχθηκε σύμφωνα με τις οδηγίες της ΚΥΑ 46735/2020, περιλαμβάνει δαπάνες για την υπηρεσία άρδευσης ύψους 711.104,38 ευρώ (παρακάτω πίνακας 3), στον οποίο περιλαμβάνονται* ***και προβλέψεις μη είσπραξης ποσού 396.651,08 ευρώ (Κ.Α. 85)****, που έχουν υπολογισθεί σύμφωνα με την ΚΥΑ 46735/2020, ενώ ποσό 9.900 ευρώ του προυπολογισμού για προμήθεια παγίων θα χρηματοδοτηθεί από Κ.Α.Π. για επενδυτικές δαπάνες. Επομένως* ***ο πραγματικός προυπολογισμός δαπανών της υπηρεσίας άρδευσης, που θα χρηματοδοτηθεί από τα τέλη άρδευσης, ανέρχεται στα 304.553,30 ευρώ****.*

***Πίνακας 2. Σχέδιο Προϋπολογισμού Εσόδων 2021 (κατά κατηγορία)***

|  |  |  |  |  |  |
| --- | --- | --- | --- | --- | --- |
| ***K.A.*** | ***Περιγραφή Εσόδων*** | ***Τέλη Αρδ*** | ***Χρημ. Υπόλοιπο*** | ***ΚΑΠ επενδ*** | ***Σύνολο*** |
| *0331* | *Δικαιώματα χρήσεως αρδευτικού δικτύου* | *122.500,00* |  |  | *122.500,00* |
| *2113* | *Τέλη και δικαιώματα άρδευσης Π.Ο.Ε.* |  |  |  | *0,00* |
| *3213* | *Τέλη και δικαιώματα άρδευσης- Εισπρακτέα υπόλοιπα* | *578.704,38* |  |  | *578.704,38* |
| *5122* | *ΚΑΠ επενδύσεων 2018* |  |  | *9.900,00* | *9.900,00* |
|  | ***Σύνολο Εσόδων*** | ***701.204,38*** | ***0,00*** | ***9.900,00*** | ***711.104,38*** |
|  | ***Σύνολο Εσόδων μείον 85*** | ***304.553,30*** | ***0,00*** | ***9.900,00*** | ***314.453,30*** |

***Πίνακας 3. Σχέδιο Προϋπολογισμού Εξόδων 2021 (κατά κατηγορία)***

|  |  |  |  |  |  |
| --- | --- | --- | --- | --- | --- |
| ***K.A.*** | ***Περιγραφή Εξόδων*** | ***Τέλη Αρδ*** | ***Χρημ. Υπόλοιπο*** | ***ΚΑΠ επενδ*** | ***Σύνολο*** |
| *25/60* | *Αμοιβές προσωπικού* | *28.030,00* |  |  | *28.030,00* |
| *25/6211* | *Δαπάνες για ηλεκτρικό ρεύμα* | *241.523,30* |  |  | *241.523,30* |
| *25/62* | *Παροχές τρίτων* | *15.000,00* |  |  | *15.000,00* |
| *25/66* | *Προμήθεις αναλωσίμων* | *20.000,00* |  |  | *20.000,00* |
| *25/71* | *Προμήθειες παγίων* |  |  | *9.900,00* | *9.900,00* |
| *25/81* | *Υποχρεώσεις Π.Ο.Ε* |  |  |  | *0,00* |
| *25/85* | *Προβλέψεις μη είσπραξης* | *396.651,08* |  |  | *396.651,08* |
|  | ***Σύνολο εξόδων*** | ***701.204,38*** | ***0,00*** | ***9.900,00*** | ***711.104,38*** |
|  | ***Σύνολο εξόδων μείον 85*** | ***304.553,30*** | ***0,00*** | ***9.900,00*** | ***314.453,30*** |

*Από το σχέδιο του προυπολογισμού εσόδων – εξόδων του 2021 (παραπάνω πίνακες 2 και 3) προκύπτει ότι:*

***Υπάρχει αναλογική σχέση μεταξύ εσόδων από τέλη άρδευσης 701.204,38 ευρώ (304.553,30 ευρώ η εισπραξιμότητα (32-85)) και των δαπανών λειτουργίας της υπηρεσίας άρδευσης 701.204,38 ευρώ (304.553,30 ευρώ χωρίς τις προβλέψεις μη είσπραξης εισπρακτέων υπολοίπων (Κ.Α. 85), που ανέρχονται στα 396.651,08 ευρώ) και επομένως τεκμηριώνεται η ανταποδοτικότητα***

***Κατόπιν των ανωτέρω***

*και λαμβάνοντας υποψη:*

* *Τις διατάξεις των άρθρων 65,67,238 του Ν. 3852/2010*
* *Τις διατάξεις του άρθρου 11 του Ν. 4623/2019*
* *Την παρ. 1 του άρθρου 19 του ΒΔ της 24/9-20/10/1958*
* *Το άρθρο 66 του ΒΔ της 24/9-20/10/1958 σε συνδυασμό με τις διατάξεις της παρ. 4 του άρθρου 79 του ΚΔΚ και της εγκυκλίου 41/12243/14-6-2007 του Υπ.Εσωτ. Δημ. Διοίκησης και Αποκέντρωσης*
* *Τις οδηγίες της ΚΥΑ 46735/2020 (ΦΕΚ 3170/1-8-2020 , τεύχος Β΄)*
* *Την υπ αριθμ. 248/2020 (ΑΔΑ: ΨΗ5ΤΩΛΗ-ΦΝ6) απόφαση της Οικονομικής Επιτροπής Δήμου Λεβαδέων, περί σύνταξης σχεδίου προυπολογισμού του Δήμου Λεβαδέων, οικονομικού έτους 2021*
* *Την υπ αριθμ 406/2019 απόφαση του Δημοτικού Συμβουλίου (ΑΔΑ: 686ΜΩΛΗ-8ΔΕ) περί καθορισμού τελών άρδευσης για το οικονομικό έτος 2020*
* *Τα προαναφερόμενα οικονομικά στοιχεία σύμφωνα με τα οποία υπάρχει αναλογική σχέση μεταξύ εσόδων από τέλη άρδευσης και των δαπανών λειτουργίας της υπηρεσίας και επομένως τεκμηριώνεται η ανταποδοτικότητα.*

***Εισηγούμαστε στην Οικονομική Επιτροπή***

*Την* ***διατήρηση των τιμών*** *των συντελεστών των τελών και δικαιωμάτων άρδευσης για το οικονομικό έτος 2021* ***στις ίδιες τιμές με αυτές που είχαν οριστεί με την απόφαση 406/2019 του Δημοτικού Συμβουλίου (ΑΔΑ: 686ΜΩΛΗ-8ΔΕ ) για το οικονομικό έτος 2020****, που είναι οι κατωτέρω:*

***Α)******Δημοτική Ενότητα Λιβαδειάς :***

*1)**Κοινότητα Λαφυστίου:*

 *α)**19,24 €/στρέμμα και*

 *β) για τα κτήματα εκτός αναδασμού 5,65€/στρέμμα για κάθε νερό*

 *γ) για τα κτήματα εκτός αναδασμού όπου ποτίζονται και χρεώνονται συνολικά για πέντε (5) ποτίσματα 28,60€ /στρέμμα*

*2****)*** *Κοινότητα Ρωμέικου****:*** *13,26€/στρέμμα*

***Β) Δημοτική Ενότητα Χαιρώνειας:***

***1****. Τα αγροκτήματα που ποτίζονται των Κοινοτήτων Ακοντίου ,Θουρίου, Προσηλίου και Προφήτη Ηλία ανεξαρτήτου καλλιέργειας πλην σιτηρών 15,52 €/στρέμμα*

***2.*** *Τα αγροκτήματα της Κοινότητας Θουρίου 19,5€/στρέμμα για τα κτήματα που*

*κάνουν μικτή χρήση (από τη σούδα αλλά και απ ευθείας με στάγδην) , η έκταση των οποίων είναι περίπου 1.000 στρέμματα.*

***3.*** *Τα αγροκτήματα των Κοινοτήτων Αγίου Βλασίου και Ανθοχωρίου :*

 *α) για τα κτήματα που αρδεύονται οι καλλιέργειες των οποίων είναι βαμβάκι και καλαμπόκι 28,22 €/ στρέμμα*

 *β) για τα κτήματα οι καλλιέργειες των οποίων είναι ντομάτα, καπνός ,τριφύλλι 37,80€ /στρέμμα*

*γ) Στην Κοινότητα Αγίου Βλασίου 13€/στρέμμα στα κτήματα που αρδεύονται από την γεώτρηση στη θέση Άγιος Χαράλαμπος στην περιοχή Βαθύρεμα ανεξαρτήτως καλλιέργειας.*

***4. α)****Για τα αγροκτήματα σε όλες τις Κοινότητες που καλλιεργούνται με σιτηρά και ποτίζονται, πλην των Κοινοτήτων Χαιρώνειας και Βασιλικών, 3,49€ το στρέμμα ανά νερό.*

*β) Για τα αγροκτήματα σε όλες τις Κοινότητες που καλλιεργούνται με ελαιόδενδρα και λοιπές δεντροκαλλιέργειες (φιστικιές , ροδιές κλπ.) και ποτίζονται , πλην των Κοινοτήτων Χαιρώνειας και Βασιλικών,8,74€ το στρέμμα.*

***5.*** *Στην Κοινότητα Χαιρώνειας για όποιες γεωτρήσεις κάνει χρήση το Τ.Ο.Ε.Β.*

*επιβάλλεται εφάπαξ τέλος άρδευσης ισόποσο με την κατανάλωση του ηλεκτρικού ρεύματος των γεωτρήσεων*

***Γ) Δημοτική Ενότητα Κορώνειας*** *:*

*13,98 € το στρέμμα σε όλη τη Δημοτική Ενότητα Κορώνειας*

***Δ) Δημοτική Ενότητα Δαύλειας:***

*1. 15,52€ το στρέμμα για όλες τις καλλιέργειες των αγροκτημάτων των Κοινοτήτων Μαυρονερίου και Δαυλείας που αρδεύονται από τις γεωτρήσεις.*

***2.*** *27,95€ το στρέμμα για τα κτήματα που αρδεύονται οι καλλιέργειες των οποίων είναι*

*βαμβάκι και καλαμπόκι .*

***3.*** *37,80€ το στρέμμα για τα κτήματα που αρδεύονται οι καλλιέργειες των οποίων είναι ντομάτα, καπνός και τριφύλλι από αγρόκτημα Παρορίου γιατί η άρδευση στην εν λόγω κοινότητα γίνεται απ ευθείας δια της βαρύτητος .*

*Η απόφαση του Δημοτικού Συμβουλίου να δημοσιευθεί κατά τις διατάξεις του άρθρου 66*

*του Β.Δ. 24/9-20/10/1958*

 Ακολούθησε διαλογική συζήτηση μεταξύ των μελών της Οικονομικής Επιτροπής

 Ο δημοτικός σύμβουλος κ. Τόλιας Δημήτριος είπε ότι το πρόβλημα έγκειται στην εισπραξιμότητα και είναι ένα θέμα που απασχόλησε τη προηγούμενη δημοτική αρχή τονίζοντας ότι από το 2011 μόλις το 2016 διορθώθηκε η κατάσταση και έγινε κάποια ισοστάθμιση για το συγκεκριμένο θέμα. Τόνισε ότι όλο αυτό οφείλεται κυρίως στις μεγάλες ζημιές στις καλλιέργειες από φυσικές καταστροφές και είναι πολύ δύσκολο να έρχεται η δημοτική αρχή σε αντιπαράθεση με τις τοπικές κοινωνίες. Τέλος δήλωσε ότι συμφωνεί και θα υπερψηφίσει το θέμα.

 Ο κ. Καραμάνης Δημήτριος τόνισε την αναγκαιότητα του άμεσου σχεδιασμού της ένταξης της άρδευσης στις ενεργειακές κοινότητες έτσι ώστε να επιτευχθεί μελλοντικά η μείωση των τελών προς όφελος των δημοτών.Πρότεινε να διερευνηθεί αν υπάρχει δυνατότητα ένταξης τέτοιων πράξεων στο πρόγραμμα «ΤΡΙΤΣΗΣ». Όσον αφορά την εισπραξιμότητα είπε ότι το επάγγελμα του αγρότη είναι ασταθές αλλά θα πρέπει να αναπτυχθεί ένα σχέδιο εισπραξιμότητας και πρέπει να ισχύει ότι ισχύει και για τους άλλους επαγγελματίες.

 Απαντώντας ο κ. Δήμαρχος ότι πράγματι είναι ένα καίριο θέμα αυτό της εισπραξιμότητας γίνονται σοβαρές προσπάθειες ώστε να επιλυθεί. Πρόθεση της δημοτικής αρχής είναι η εξομάλυνση στη χρονιά που έρχεται σχετικά με τις γεωτρήσεις και τη χρήση τους. Υπάρχει πράγματι μια ανισότητα ανάμεσα στα χωριά του Δήμου μας γιατί υπάρχουν μικρά χωριά με μικρές εκτάσεις και μεγάλα χωριά με μεγάλες εκτάσεις. Ευχής έργο είναι η εξοικονόμηση ενέργειας στα αντλιοστάσιά μας προς όφελος των αγροτών , είναι κάτι που παλεύει η δημοτική αρχή . Τέλος κάλεσε τους καλλιεργητές να φροντίσουν να είναι εντάξει στις υποχρεώσεις τους έναντι του Δήμου για το κοινό καλό όλων.

 Η Οικονομική Επιτροπή λαμβάνοντας υπόψη :

* Τις διατάξεις του άρθρου 40 του Ν. 4735/2020 που αντικατέστησε το άρθρο 72 του Ν.3852/2010
* την από 11/3/2020 Πράξη Νομοθετικού Περιεχομένου (ΦΕΚ 55/Α/11-3-2020) «Κατεπείγοντα μέτρα αντιμετώπισης των αρνητικών συνεπειών της εμφάνισης του κορωνοϊου COVID-19 και της ανάγκης περιορισμού της διάδοσής του»
* τις με αριθμ. πρωτ 18318/13-3-2020 (ΑΔΑ:9ΛΠΧ46ΜΤΛ6-1ΑΕ) και 20930/31-3-2020 (ΑΔΑ: 6ΩΠΥ46ΜΤΛ6-50Ψ) εγκυκλίους του Υπουργείου Εσωτερικών
* Την παρ. 3 της υπ΄αριθμ. ΔΙΔΑΔ/Φ69/133/οικ.20764/7-11-2020 εγκυκλίου του ΥΠ.ΕΣ. (ΑΔΑ: Ψ48Γ46ΜΤΛ6-ΛΣΡ) «Μέτρα & ρυθμίσεις στο πλαίσιο της ανάγκης περιορισμού της διασποράς του κορωνοϊου»
* την με αριθμ. πρωτ. 1822/16-03-2020 (ΑΔΑ: ΨΕΚ946ΜΤΛΠ-004) εγκύκλιο του Υπουργείου Ψηφιακής Διακυβέρνησης «Παροχή διευκρινήσεων και οδηγιών σχετικά με την εφαρμογή της υπηρεσίας τηλεδιάσκεψης e:Presence.gov.gr»
* Την με αριθ. πρωτ. 22863 /17- 11 -2020 εισήγηση του Προϊσταμένου της Δ/νσης των Οικονομικών Υπηρεσιών που είχε διανεμηθεί
* Τις διατάξεις του άρθρου 11 του Ν. 4623/2019
* Την παρ. 1 του άρθρου 19 του ΒΔ της 24/9-20/10/1958
* Το άρθρο 66 του ΒΔ της 24/9-20/10/1958 σε συνδυασμό με τις διατάξεις της παρ. 4 του άρθρου 79 του ΚΔΚ και της εγκυκλίου 41/12243/14-6-2007 του Υπ.Εσωτ. Δημ. Διοίκησης και Αποκέντρωσης
* Τις οδηγίες της ΚΥΑ 46735/2020 (ΦΕΚ 3170/1-8-2020 , τεύχος Β΄)
* Την υπ αριθμ. 248/2020 (ΑΔΑ: ΨΗ5ΤΩΛΗ-ΦΝ6) απόφαση της Οικονομικής Επιτροπής Δήμου Λεβαδέων, περί σύνταξης σχεδίου προυπολογισμού του Δήμου Λεβαδέων, οικονομικού έτους 2021
* Την υπ αριθμ 406/2019 απόφαση του Δημοτικού Συμβουλίου (ΑΔΑ: 686ΜΩΛΗ-8ΔΕ) περί καθορισμού τελών άρδευσης για το οικονομικό έτος 2020
* Τα προαναφερόμενα οικονομικά στοιχεία σύμφωνα με τα οποία υπάρχει αναλογική σχέση μεταξύ εσόδων από τέλη άρδευσης και των δαπανών λειτουργίας της υπηρεσίας και επομένως τεκμηριώνεται η ανταποδοτικότητα.
* Την μεταξύ των μελών συζήτηση σύμφωνα με τα πρακτικά
* Την ψήφο όλων των μελών της Οικονομικής Επιτροπής , όπως αυτή διατυπώθηκε και δηλώθηκε δια ζώσης στην τηλεδιάσκεψη.

**ΑΠΟΦΑΣΙΖΕΙ ΟΜΟΦΩΝΑ**

 Εισηγείται στο Δημοτικό Συμβούλιο την μηδενική αύξηση συντελεστών τελών και δικαιωμάτων άρδευσης για το οικονομικό έτος 2021.

Οι τιμές να διατηρηθούν ως παρακάτω :

 **Α)Δημοτική Ενότητα Λιβαδειάς :**

1)Κοινότητα Λαφυστίου:19,24 €/στρέμμα

 2) για τα κτήματα εκτός αναδασμού 5,65€/στρέμμα για κάθε νερό

 3) για τα κτήματα εκτός αναδασμού όπου ποτίζονται και χρεώνονται συνολικά για πέντε (5) ποτίσματα 28,60€ /στρέμμα

 4**)**Κοινότητα Ρωμέικου**:** 13,26€/στρέμμα

**Β) Δημοτική Ενότητα Χαιρώνειας:**

**1**. Τα αγροκτήματα που ποτίζονται των Κοινοτήτων Ακοντίου ,Θουρίου, Προσηλίου και Προφήτη Ηλία ανεξαρτήτου καλλιέργειας πλην σιτηρών 15,52 €/στρέμμα

**2.** Τα αγροκτήματα της Κοινότητας Θουρίου 19,5€/στρέμμα για τα κτήματα που

κάνουν μικτή χρήση (από τη σούδα αλλά και απ ευθείας με στάγδην) , η έκταση των οποίων είναι περίπου 1.000 στρέμματα.

**3.** Τα αγροκτήματα των Κοινοτήτων Αγίου Βλασίου και Ανθοχωρίου :

 α) για τα κτήματα που αρδεύονται οι καλλιέργειες των οποίων είναι βαμβάκι και καλαμπόκι 28,22 €/ στρέμμα

 β) για τα κτήματα οι καλλιέργειες των οποίων είναι ντομάτα, καπνός ,τριφύλλι 37,80€/στρέμμα

γ) Στην Κοινότητα Αγίου Βλασίου 13€/στρέμμα στα κτήματα που αρδεύονται από την γεώτρηση στη θέση Άγιος Χαράλαμπος στην περιοχή Βαθύρεμα ανεξαρτήτως καλλιέργειας.

**4. α)**Για τα αγροκτήματα σε όλες τις Κοινότητες που καλλιεργούνται με σιτηρά και ποτίζονται, πλην των Κοινοτήτων Χαιρώνειας και Βασιλικών, 3,49€ το στρέμμα ανά νερό.

β) Για τα αγροκτήματα σε όλες τις Κοινότητες που καλλιεργούνται με ελαιόδενδρα και λοιπές δεντροκαλλιέργειες (φιστικιές , ροδιές κλπ.) και ποτίζονται , πλην των Κοινοτήτων Χαιρώνειας και Βασιλικών,8,74€ το στρέμμα.

**5.** Στην Κοινότητα Χαιρώνειας για όποιες γεωτρήσεις κάνει χρήση το Τ.Ο.Ε.Β.

επιβάλλεται εφάπαξ τέλος άρδευσης ισόποσο με την κατανάλωση του ηλεκτρικού ρεύματος των γεωτρήσεων

**Γ) Δημοτική Ενότητα Κορώνειας** :

13,98 € το στρέμμα σε όλη τη Δημοτική Ενότητα Κορώνειας

**Δ) Δημοτική Ενότητα Δαύλειας:**

1. 15,52€ το στρέμμα για όλες τις καλλιέργειες των αγροκτημάτων των Κοινοτήτων Μαυρονερίου και Δαυλείας που αρδεύονται από τις γεωτρήσεις.

**2.** 27,95€ το στρέμμα για τα κτήματα που αρδεύονται οι καλλιέργειες των οποίων είναι

βαμβάκι και καλαμπόκι .

**3.** 37,80€ το στρέμμα για τα κτήματα που αρδεύονται οι καλλιέργειες των οποίων είναι ντομάτα, καπνός και τριφύλλι από αγρόκτημα Παρορίου γιατί η άρδευση στην εν λόγω κοινότητα γίνεται απ ευθείας δια της βαρύτητος .

**Η παρούσα απόφαση πήρε αριθμό 298/2020.**

 Ο ΠΡΟΕΔΡΟΣ

ΙΩΑΝΝΗΣ Δ. ΤΑΓΚΑΛΕΓΚΑΣ

 **ΤΑ ΜΕΛΗ**

1. Καλογρηάς Αθανάσιος

2.Δήμου Ιωάννης

3.Καράβα Χρυσοβαλάντου –Βασιλική ΠΙΣΤΟ ΑΠΟΣΠΑΣΜΑ

 4.Μερτζάνης Κωνσταντίνος Λιβαδειά 24 -11-2020

5.Τόλιας Δημήτριος Ο ΠΡΟΕΔΡΟΣ

6. Καραμάνης Δημήτριος

 ΙΩΑΝΝΗΣ Δ. ΤΑΓΚΑΛΕΓΚΑΣ

 ΔΗΜΑΡΧΟΣ ΛΕΒΑΔΕΩΝ